Comarca de Asón-Agüera

A Comarca de Asón-Agüera é unha comarca histórica de Cantabria, en España. Atópase nos cursos altos dos ríos Asón e Agüera, moi preto do límite con Biscaia (País Vasco). Abarca a conca pola que discorre o río Asón e os seus afluentes como o río Gándara. A súa capital é Ramales de la Victoria. A pesar de que xa existe unha lei de comarcalización de Cantabria, esta aínda non foi desenvolvida polo tanto a comarca non ten entidade real. A poboación total da comarca alcanza a cifra de 14.240 habitantes, segundo datos do INE do ano 2006. Segundo os datos do mesmo ano, os seus tres núcleos máis poboados, de maio a menor, son: Ampuero (3.951), Ramales de la Victoria (2.333) e Guriezo (2.101). E os seus tres núcleos menos poboados, de menor a maior, son: Valle de Villaverde (373), Arredondo (558) e Rasines (999). Concellos Ampuero Arredondo Guriezo Limpias Ramales de la Victoria Rasines Ruesga Soba Valle de Villaverde Xeografía Val do Asón O val do Asón destaca polos seus escabrosos macizos calcarios, que albergan no seu interior unha extraordinaria riqueza espeleolóxica, así como maxestosos e interesantes centenarios bosques de faias, carballos e aciñeiras, sen dúbida os máis notables da zona oriental de Cantabria. Cabe destacar as súas belas paisaxes de montaña aos que se unen os vales con verdes praderias. Val de Soba Este val é percorrido polo río Gándara, afluente do Asón. Os límites históricos e municipais de Soba exceden aos do val xeograficamente entendido, e inclúen tamén a cabeceira do Asón, a marxe dereita do val do río Miera (Valdició, localidade do municipio de Soba) e a marxe esquerda do val do río Calera, limítrofe coa provincia de Biscaia. Galería Notas Véxase tamén Ligazóns externas Axencia de desenvolvemento local da comarca Asón Agüera Arquivado 23 de setembro de 2011 en Wayback Machine. (en castelán) O mesolítico no Baixo Asón (en castelán) Fotografías dos vales de Soba e Asón (en castelán) Rutas polos vales de Soba e Asón Arquivado 01 de setembro de 2010 en Wayback Machine. (en castelán)